**LĒMUMS**

Liepājā

|  |  |
| --- | --- |
| 2023. gada 21. septembrī | Nr.333/10  (prot. Nr.10, 21.§) |

Par zemesgabala Projektētā ielā 24, blakus

nekustamajam īpašumam Klaipēdas ielā 132,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.1. apakšpunktu, 137. punktu, izskatot dzīvokļu īpašnieku biedrības "Klaipēdas 132" 2023. gada 29. jūnija iesniegumu, zemes nomas līgumu, kas 2018. gada 25. septembrī noslēgts starp Liepājas pilsētas pašvaldību un dzīvokļu īpašnieku biedrību "Klaipēdas 132", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 14. augusta priekšlikumu (sēdes protokols Nr.14) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 14. septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Pagarināt dzīvokļu īpašnieku biedrībai "Klaipēdas 132" (reģistrācijas Nr.40008179843; juridiskā adrese: Klaipēdas iela 102-28, Liepāja), kā dzīvojamās mājas Klaipēdas ielā 132 pārvaldniekam (apsaimniekotājam), līguma par zemesgabala Liepājā Projektētā ielā 24 (kadastra Nr.1700 043 0134), blakus nekustamajam īpašumam Klaipēdas ielā 132, daļas 250 kv.m platībā iznomāšanu termiņu līdz 2028. gada 24. septembrim teritorijas labiekārtošanai un autostāvvietu izveidošanai dzīvojamās mājas Klaipēdas ielā 132 iedzīvotājiem.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu.

3. Gadījumā, ja dzīvokļu īpašnieku biedrības "Klaipēdas 132" vainas dēļ grozījumi 2018. gada 25. septembrī noslēgtajā zemes nomas līgumā par zemesgabala Projektētā ielā 24, blakus nekustamajam īpašumam Klaipēdas ielā 132, daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |